# MÁRIA, HVIEDZA NOVEJ EVANJELIZÁCIE

**pieseň**

Sv. Otec Ján Pavol II. v úvode svojho apoštolského listu pre tretie tisícročie Tertio Millennio Adveniente, nazval Pannu Máriu Hviezdou novej evanjelizácie. Dať Panne Márii meno Hviezda nie je ničím novým. Už dávno ju takto pomenoval sv. Bernard, či sv. Terézia z Lisieux. No pridať k tomu Hviezda novej evanjelizácie znamená zdôrazniť, že Panna Mária nám pomôže pochopiť, čo je to evanjelizácia a ako evanjelizovať.

**pieseň – hudba**

# Ako nám Panna Mária môže pomôcť evanjelizovať?

Panna Mária je v živote cirkvi tá, ktorá v pravom slova zmysle kontempluje a prijíma Boha. On sám v nej prebýva. Keď Mária prijala Ježiša do svojho lona, ponáhľala sa, aby hlásala Toho, ktorého v sebe nosí. To je jej prejav služby svojej príbuznej. Panna Mária vyžaruje Ducha. A vďaka tomu, že sa k nej mohla Alžbeta priblížiť, dostáva Ducha Svätého, ktorý naplnil aj Jána Krstiteľa. Skrze Máriu odovzdáva Boh svojho Ducha Svätého Alžbete a dieťaťu, ktoré nosí pod srdcom. Máriina návšteva je skutočnou „nákazou“ Ducha Svätého, ktorý sa chce naplno prejaviť. Po dieťati a matke je to otec Zachariáš, ktorý je tiež naplnený Duchom Svätým a prorokuje. Nakoniec je to i celé ich okolie: „ Všetci, čo boli okolo“ chválili Boha. Takto je teda Panna Mária počas svojej návštevy u Alžbety prvým modelom evanjelizácie, ktorej najhlavnejším činiteľom je Duch Svätý.

Panna Mária je neustále živá. Nie je len ženou z evanjelií, ale je i tou, ktorá sa zjaví tam, kde chce a kedy chce, ktorá pokračuje v našom doprevádzaní. Pomáha nám aj dnes na našej ceste viery. Ak Pannu Máriu nevidíme, neznamená to, že tu nie je. Zjaví sa tam, kde to uzná za potrebné. Aj Spoločnosť dcér kresťanskej lásky sv. Vincenta je privilegovaným miestom, kde sme svedkami zjavenia sa Panny Márie v Paríži v roku 1830.

**pieseň**

Úvod do Radostného ruženca

# Uprime svoj pohľad na Máriin evanjelizátorský krok s Katarínou Labouré.

V krátkosti si zopakujme tieto dve zjavenia, akoby boli dnes adresované práve nám, aby sme si uvedomili ich aktuálnosť v našom živote a porozumeli, aký veľký zmysel majú i dnes pre nás všade tam, kde sme.

5 symbolov, ktoré nám môžu pomôcť pri uvažovaní nad naším spôsobom evanjelizácie dnes:

V noci z 18. na 19. júla 1830 P. Mária k sr. Kataríne najskôr s úctou vstupuje do vzťahu ku nej, až neskôr jej zveruje poslanie. Skrze svoju prítomnosť Panna Mária umožní sestre Kataríne pochopiť, že je v jej očiach jedinečná: „Vtedy sa odohrala najkrajšia chvíľa môjho.“ Takto o tom svedčia jej slová plné šťastia. Je to príprava na druhé zjavenie, počas ktorého Boh zverí sr. Kataríne poslanie. Pri tomto prvom zjavení je však Katarína pozvaná celkom jednoducho kontemplovať Máriu, počúvať ju, nechať sa ňou evanjelizovať.

Evanjelizácia je proces, ktorý si najskôr vyžaduje ochotu nechať sa uchopiť Kristom a spočinúť v jeho milosti.

Zjavenie 27. novembra 1830 zapadá do adventného liturgického obdobia a charakterizuje ho svetlo. Vtedy Mária odovzdáva Kataríne evanjeliové učenie: tajomstvo svojho Nepoškvrneného počatia, tajomstvo, ktoré nám umožňuje nadýchnuť sa čerstvého vzduchu milostí. Týmto katechetickým postojom Panna Mária nehovorí veľa, skôr si vyberá jazyk symbolov: **zemeguľu, svetlo, medailu, 12 hviezd a opak medaile.**

**hudba**

**1. symbol: ZLATÝ GLÓBUS - Predkladať Ježišovi život sveta.**

Prvým krokom evanjelizácie je dívať sa na svet taký, aký je. Milovať ho. Vziať ho do náručia a objaviť v ňom stopy Vzkrieseného Pána. Predkladať ho Bohu. Obetovať mu ho ako Panna Mária s očami pozdvihnutými k nebu.

Evanjelizácia nie je len otázkou pastoračných metód, ale je vnútornou ochotou milovať druhých. Uvedomovať si a vidieť ich potreby a predkladať ich Ježišovi, ako to urobila Panna Mária v Káne. Modlitba je nevyhnutným prostriedkom evanjelizácie.

**1. tajomstvo RR**

**hudba**

**2. symbol: SVETLO - Evanjelizovať vyžarovaním.**

Kontemplujúc Pannu Máriu, odetú do svetla, objavíme inú stránku evanjelizácie, je ňou vyžarovanie. Sv. Písmo nazýva Ježiša Slnko spravodlivosti. Panna Mária v sebe samej nie je svetlom, ona ho len prijíma od Ježiša a dokonale ho odráža. Panna Mária s lúčmi nás učí, že Boha odovzdáme vyžarovaním. Kristovo svetlo, ktoré budeme s pokorou vyžarovať nás urobí evanjelizátormi. Lebo svedčiť môžeme len vyžarovaním Božej lásky.

Je to pravdivosť, zhoda, medzi našou vierou a skutkami. Keď sa Ježiš Kristus stane stredom nášho života a naše egoistické „ja“ ustúpi do úzadia stávame sa schopnými svedčiť o tom, čo žijeme, čo nám umožňuje žiť. V Panne Márii vidíme túto dokonalú zhodu medzi tým, čo verí, čo hovorí a tým čo žije. Preto je jej vyžarovanie také účinné. Ona je najväčšou misionárkou. Evanjelizácia bude novou, ak vnútorný život a svedectvo budú tvoriť jednotu.

**2. tajomstvo RR**

**hudba**

**3. symbol: MEDAILA - Byť znamením Evanjelia.**

Medaila je vyjadrením toho, ako koná Boh, keď k nám prichádza. Používa vždy chudobné a neobvyklé prostriedky: Jaskyňa, osol, na ktorom sa nesie, kríž ako znamenie otroctva... Nás, ktorí neustále vyhľadávame účinné prostriedky pre evanjelizáciou, Panna Mária skrze medailu pozýva obrátiť sa k Bohu v pokore, zrieknuť sa svojej pýchy, aby sme sa zaodiali duchom pokory. Evanjelizácia si vyžaduje pokorných a jednoduchých evanjelizátorov.

Potom Panna Mária vyslovuje slová, ktoré sa prihovárajú k srdcu a pozývajú k dôvere: „Tí, ktorí budú nosiť medailu s dôverou, obsiahnu mnohé milosti.“ Evanjelizácia bude novou ak vstúpime do postoja dôvery a prijímame nové podmienky, s ktorými sa denne stretáme.

**3. tajomstvo RR**

**hudba**

**4. symbol: DVANÁSŤ HVIEZD - Svedčiť o autentickom živote v rodine, v spoločenstve.**

Dvanásť hviezd okolo hlavy Panny Márie pripomínajú ženu Apokalipsy. Sv. Ján vidí ženu odetú slnkom. 12 hviezd predstavuje 12 kmeňov Izraela, 12 apoštolov, to znamená cirkev, Boží ľud a teda každého jedného z nás. Panna Mária nám kladie otázku: „Chceš sa stať Kristovým svetlom pre druhých?“ Každý z nás je jednou z hviezd, ktorá môže žiariť ako Mária, Kristovým svetlom a to osobným svedectvom ako aj životom v spoločenstve s druhými.

V dvanástich hviezdach môžeme vidieť Pánovo osobitné volanie v našom dnešnom svete: nechať žiariť intenzívnejšie život v rodine, v spoločenstve. Tým, že sa budeme snažiť lepšie prežívať jednotu v našich rozdielnostiach. Naše rodiny a spoločenstvá tak budú jasnejšie svedčiť o tajomstve Najsvätejšej Trojice. Potrebujeme odvahu lásky, aby sme žili s novým elánom.

**4. tajomstvo RR**

**hudba**

**5. symbol: OPAK MEDAILY - Cvičiť sa v pohľade viery.**

Sv. Vincenta de Paul často opakoval: „Obráťte medailu a vo svetle viery uvidíte Kristovu tvár v chudobných.“ Aby sme porozumeli tajomstvu Nepoškvrneného počatia, je potrebné obrátiť medailu a zahľadieť sa na kríž a písmeno „M“. Tajomstvo Márie možno pochopiť a prežívať len pod krížom. Niet iného miesta, kde by nám Panna Mária plnšie ukázala poslanie, ku ktorému ju Boh povolal. Ona je tu, aby nám dala svojho Syna, aby nám ukázala na svojho Syna.

Obidve strany medaily nám pomáhajú vstúpiť do tajomstva ľudskej bytosti. Podstatné je očiam neviditeľné. Pochopiť tajomstvo hĺbky každého človeka a spoznať v ňom Kristovu tvár, vyžaduje zamerať náš pohľad na duchovnú stránku človeka. Obrátením medaily nás Panna Mária pozýva uvedomiť si, že evanjelizácia nie je len odovzdávaním viery, ale aj upriamením našej pozornosti na Božie Slovo.

**5. tajomstvo RR**

**hudba**

# Záver

Každý z nás má svoje osobitné nadanie a môže byť vnímavejší iný symbol. Je teda len na nás, aby sme vedeli lepšie prežívať posolstvo, ktoré nám Panna Mária dnes adresuje.

Sestra Katarína - svedok zjavení je „slovom“, ktoré nám odovzdáva Panna Mária. Svätosť sr. Kataríny spočíva v jej obdivuhodnej diskrétnosti, v jej schopnosti vidieť všetko v Bohu, konať s Ním, v jej poslušnosti Božiemu a Máriinmu Slovu. Boh vo všetkom, všetko v Bohu a pre Boha... Toto charakterizuje celý život sestry Kataríny.

Katarína verne odovzdala posolstvo Nepoškvrnenej Panny Márie. Ona sama zostala úplne v úzadí a nepoznaná. Verne zachovávala mlčanie. V skrytosti slúžila chudobným. Nič nevyžadovala, nečakala ani najmenšie uznanie, či gratulácie, ktoré by ju mohli vyzdvihnúť. Stačilo by len nejaké slovíčko, ktoré by sa jej vyšmyklo z úst alebo krátka veta, aby sa jej meno stalo symbolom uznania, slávy, či svätosti.

Lásku charakterizuje schopnosť ponížiť sa a nechať miesto druhým. „On, ktorý mal Božskú prirodzenosť, zriekol sa seba samého, vzal si prirodzenosť sluhu... uponížil sa... stal sa poslušným až na smrť.“ Pokora, tá sa nehovorí, tá sa žije. Katarína nedala žiadnu prednášku o pokore, ona ju žila. Učí nás, že pravá duchovnosť sa meria podľa schopnosti žiť skryto, inak povedané urobiť miesto druhému: to je základný vnútorný postoj. Katarína nám svojím životom ukazuje, ako je možné žiť v lásky, v pokory a v jednoduchosti.

**Záver ruženca a na úmysel Sv. Otca.**

**pieseň**